Diari Oficial de la Generalitat Valenciana


Sumari del DOGV 3974, del 05-04-2001 (2001/2770)

Informació pública del programa per al desenvolupament de l'actuació integrada del pla de reforma interior de l'àrea de planejament diferit núm. 6 (APD-6) Cornisa de Sant Agustí, del municipi d'Alacant.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2770


Organisme emissor
:   Inmorabasa Alicante, SL

Tipus de document
:   Anunci

Informació pública del programa per al desenvolupament de l'actuació integrada del pla de reforma interior de l'àrea de planejament diferit núm. 6 (APD-6) Cornisa de Sant Agustí, del municipi d'Alacant. [2001/X2770]
  
Als efectes previstos en la Llei 6/1994, Reguladora de l'Activitat Urbanística, mitjançant el present anunci, es fa saber als titulars cadastrals que es relacionen, dels quals se'n desconeix l'adreça, i als qui resulten titulars de les parcel·les cadastrals que també s'hi relacionen, el següent:
  
1. La mercantil Inmorabasa Alicante, SL, ha formulat un programa per al desenvolupament d'actuació integrada del pla de reforma interior, de l'àrea de planejament diferit núm. 6, (sector APD/6) Cornisa de Sant Agustí, d'Alacant, del vigent Pla General Municipal d'Ordenació Urbana d'Alacant, a l'empara del que preveu l'art. 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. En aplicació del que estableix l'article 48.1.C) de la LRAU, se sotmet el programa esmenta per al desenvolupament d'actuació integrada, amb tota la seua documentació annexa, a informació pública per termini de vint dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
3. Durant el termini expressat podran formular-se qualssevol al·legacions, en els termes previstos en l'esmentada Llei 6/1994, i a l'efecte podrà consultar-se l'expedient dipositat a la Notaria del senyor Francisco Peral Ribelles, sítia al carrer del general Lacy núm. 8-entresòl, d'Alacant, els dies hàbils en horari de 9.00 a 14.30 hores, i s'hi podrà obtenir còpia de l'acta de protocol·lització del PDAI i del propi PDAI, o sol·licitar que se li exhibesca tot.
  
4. Alhora, la referida documentació i el seu expedient administratiu, podrà ser consultat als locals de l'Ajuntament d'Alacant, carrer de Sant Nicolau núm. 2-baix, els dies hàbils en horari de 10.00 a 14.00 hores, on es podran presentar tant les al·legacions que s'estimen oportunes, com si fa el cas altres alternatives que vulguen competir amb el programa exposat al públic, així com proposicions juridicoeconòmiques, per a executar qualsevol de les alternatives.
  
Cosa que es notifica mitjançant el present anunci, als efectes legals oportuns, a:
  
- Senyora Victoria Laporta Carbonell, titular de la parcel·la sítia a Alacant, amb refereècia cadastral: base de dades 3369568 IB0502E 1876SW - plànol 82040/08.
  
- Senyora Victoria Laporta Carbonell, titular de la parcel·la sítia a Alacant, amb referència cadastral: base de dades 8512062 FJ9385H 0092KR - plànol 82215/13.
  
- Barama, SA, titular de la parcel·la sítia a Alacant, amb referència cadastral: base de dades 8470052 VD5125T 5678SF - plànol 82864/04.